b'\n_START_ARTICLE_\nHaapariippusammal\n_START_SECTION_\nUlkon\xc3\xa4k\xc3\xb6\n_START_PARAGRAPH_\nHaapariippusammal on keskikokoinen (5-10 cm), laikkuina tai laajoina peittein\xc3\xa4 lehtipuiden rungoilla kasvava sammal. Sen lehdet ovat 2-3 mm pitki\xc3\xa4, poikittaisaaltoisia ja s\xc3\xa4\xc3\xa4nn\xc3\xb6llisesti ter\xc3\xa4v\xc3\xa4ksi k\xc3\xa4rjeksi kapenevia. Keskisuoni on hyvin lyhyt ja heikko tai se puuttuu. Sill\xc3\xa4 on yleisesti iti\xc3\xb6pes\xc3\xa4kkeit\xc3\xa4, jotka ovat per\xc3\xa4tt\xc3\xb6mi\xc3\xa4 ja verson alapinnalla. Se muistuttaa vuoririippusammalta, isoriippusammalta ja l\xc3\xa4nnenriippusammalta.\n_START_SECTION_\nLevinneisyys\n_START_PARAGRAPH_\nKokonaislevinneisyydelt\xc3\xa4\xc3\xa4n se el\xc3\xa4\xc3\xa4 pohjoisen ja etel\xc3\xa4isen pallonpuoliskon lauhkeilla ja viileill\xc3\xa4 alueilla. Sammal on vaarantunut, sill\xc3\xa4 elinymp\xc3\xa4rist\xc3\xb6t ovat v\xc3\xa4hentyneet metsien hakkuiden ja lehtojen kuusettumisen takia. Esiintym\xc3\xa4t ovat usein niukkoja. Suomessa se kasvaa etel\xc3\xa4- ja keskiosissa, pohjoisin esiintym\xc3\xa4 on Haukiputaalla.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nHaapariippusammal el\xc3\xa4\xc3\xa4 vanhoissa, kuusivaltaisissa metsiss\xc3\xa4 ja lehdoissa lehtipuiden rungoilla, joskus my\xc3\xb6s ravinteisilla kivill\xc3\xa4.'